|  |  |
| --- | --- |
| Ordinært LAMU- og AMG-møde den 19. november 2021  kl. 09.15 – 11.00 i lokale 128, bygning 1911  Deltagere: Anne Mette Mørcke (AMM), Anders Hyldig (AH), Sarah Robinson (SR), Julie Lykke Facius (JLF), Bente Jønshøj (BJ, referent). |  |

# Godkendelse af dagsorden

Dagsordenen blev godkendt.

# Godkendelse af referat

Referatet af fællesmødet den 20. august 2021 mellem LAMU og LSU blev godkendt.

# Flytte-APV

AMM takkede for det store arbejde som AMG har lavet med udarbejdelse af rapporten for Flytte-APV 2021.

Rapporten indeholder både en fysisk og en psykisk APV. Der er taget højde for, at der ikke er for meget overlap til den ”store” AU APV, som kommer i foråret 2022. Der er derfor taget udgangspunkt i AUs officielle anbefalinger vedr. flytteprocesser og organisatoriske forandringer og tilpasset en CED-kontekst.

LAMU gennemgik rapporten.

Overordnet for rapporten, er der ikke nogle alarmklokker der ringer.

AMM ønskede, at der suppleres med en samlet oversigt over hele CED med præcisering af, hvilke problemer der skal handles på. AMG justerer i rapportens opsætning, så den klart skelner mellem besvarelser og handlemuligheder.

Den fysisk del er delt op i underpunkterne: støj, temperatur, belysning, rengøring og sikkerhedsprocedurer.

Flere af løsningsforslag på ovenstående er sat i værk og der er sat tovholdere på.

Den psykiske del er delt op i underpunkterne: arbejdstrivsel, anerkendelse, samarbejde og kommunikation. Udfordring her er samarbejde og fællesskab på tværs af afdelinger og synlighed omkring den strategiske retning for CED.

SR have tre input til løsningsforslag:

* Fælles morgenmad kl. 9.45 til CED-møderne
* faglig afdelingsvidensdeling – hver afdeling inviterer på skift de andre afdelinger en gang per semester.
* 1 – 2 årlige centerseminarer ude af huset med vægt på centrets strategi.

LAMU var enige om straks at iværksætte morgenmad før de månedlige CED-møder. BJ er tovholder og inviterer alle.

LAMU støttede også ideen om møder med faglige afdelingsvidendeling på tværs af CED. Men med øje på at vi allerede har en mødekalender med månedlige CED-møder for alle, månedlige fakultetskoordinationsmøder for alle og at mange medarbejdere desuden deltager i andre månedlige tværfaglige netværksmøder, så er det nok meget at lægge endnu et månedligt møde oveni CEDs travle kalendere. LAMU beder derfor afdelingerne drøfte en ønsket model for disse foreslåede supplerende møder.

LAMU anerkender intentionen bag ønsket om to årlige centerseminarer oveni ovenstående mødekalender, men drøftede også, at det kan blive vanskelig at indpasse i alle vore andre mødeaktiviteter. Derudover gjorde AMM opmærksom på, at CED ikke skal udarbejde en strategi – CED har til opgave at understøtte AUs strategi gennem vores opgaveløsning og indsatser. Hermed adskiller CED sig formodentlig betydeligt fra nogle af ’de gamle’ centre. AMM lovede at gøre opmærksom på dette på CEDs januarmøde.

Med afsæt i de samlede drøftelser i LAMU, vil AMG herefter redigere rapporten og forslag til handleplan, som bliver udsendt til alle medarbejdere i december til gennemlæsning og drøftelse i både centerledelsen, LSU og på afdelingsmøder.

Afdelingerne bedes skrive hver deres supplerende input til handleplanen med frist den 15. januar 2022. Rapporten og handleplanerne drøftes samlet på CED-mødet den 7. februar 2022.

# Mødeplan for 2022

Forslaget til møder i 2022 blev godkendt. BJ lægger møderne i medlemmernes kalendere.

# Orientering

1. Procedure for brand og evakuering

BJ har aftalt møde den 1. december 2021 med Anders Kragh Moestrup, AU Bygninger, der står for AUs beredskab. På mødet gennemgås procedure for brand og evakuering.

Anne Mette Mørcke, Julie Lykke Facius og Ib Rasmussen, Arts Bygningsservice deltager i mødet.

# Eventuelt

Efter opfordring fra JLF sættes Stress-drøftelsen på dagsorden igen.

Anne Mette Mørcke Julie Lykke Facius

Centerleder Næstformand

Formand

/Bente Jønshøj

Afdelingsleder